
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

KINEZITERAPEUTO PAREIGYBĖS APRAŠYMAS

I SKYRIUS
PAREIGYBĖ

1. Specialiųjų socialinės globos namų „Tremtinių namai“ (toliau vadinama – globos namai) Kineziterapeutas yra specialistas.
2. Pareigybės lygis – A. 
3. Globos namų Kineziterapeuto pareigybė reikalinga organizuoti globos namų paslaugų gavėjams Kineziterapijos paslaugas, siekiant gerinti jų judėjimo funkcijas, savarankiškumą ir gyvenimo kokybę.
4. Kineziterapeutas tiesiogiai pavaldus globos namų sveikatos priežiūros padalinio vadovui. Kineziterapeutą priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius įstatymų nustatyta tvarka.
II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

      5. Darbuotojas, einantis šias pareigas, turi atitikti šiuos specialius reikalavimus:

5.1. Kineziterapijos paslaugas teikia kineziterapeutas, turintis teisę verstis asmens sveikatos priežiūros praktika pagal kineziterapeuto profesinę kvalifikaciją, turi turėti aukštąjį arba aukštesnyjį profesinį išsilavinimą kineziterapijos srityje;

5.2. Kineziterapijos paslaugos teikiamos laikantis Lietuvos higienos normos HN 47:2011 „Asmens sveikatos priežiūros įstaigos: bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. liepos 29 d. įsakymu Nr. V-737 „Dėl Lietuvos higienos normos HN 47:2011 „Asmens sveikatos priežiūros įstaigos: bendrieji sveikatos saugos reikalavimai“ patvirtinimo“, ir Lietuvos higienos normos HN 47-1:2020 „Asmens sveikatos priežiūros įstaigos: Infekcijų kontrolės reikalavimai“, patvirtintos Lietuvos Respublikos sveikatos apsaugos ministro 2012 m. spalio 19 d. įsakymu Nr. V-946 „Dėl Lietuvos higienos normos HN 47-1:2020 „Asmens sveikatos priežiūros įstaigos: Infekcijų kontrolės reikalavimai“ patvirtinimo“, reikalavimų.

5.3. Galiojančią licenciją/leidimą teikti kineziterapeuto paslaugas.


5.4. Žinoti, išmanyti apie reabilitaciją, anatomiją, fiziologiją, ligų prevenciją.


5.5. Turėti patirties dirbant su senyvo amžiaus ar neįgaliais asmenimis – privalumas.


5.6. Būti atsakingu, kantriu, dėmesingu, empatišku.


5.7. Gebėti dirbti komandoje ir individualiai.


5.8. Turėti sveikatos pažymėjimą.


5.9. Būti susipažinus su globos namų nuostatais, veiklos sritį reglamentuojančiais teisės aktais, žinoti saugos ir sveikatos darbe, priešgasrinės saugos, elektrosaugos, sanitarinius ir higienos reikalavimus, vidaus tvarkos taisyklėmis, tvarkomis, aprašais, savo pareiginiais nuostatais  ir jais vadovautis.


    5.10.   Mokėti dirbti šiuolaikinėmis technologijomis ir ryšio priemonėmis (Microsoft Word, Microsoft Excel, Microsoft Outlook, Microsoft Power Point, Microsoft Internet Explorer arba analogiškas funkcijas atliekančiomis programomis), Dokumentų valdymo bendrąją informacine sistema ( toliau – DBSIS), sąskaitų administravimo bendrąją informacine sistema -  SABIS
III SKYRIUS

ŠIAS PAREIGAS EINANČIO DARBUOTOJO FUNKCIJOS
6. Kineziterapijos paslaugą paskiria šeimos arba kitas gydantis gydytojas ASPĮ nustatyta tvarka. Dėl kineziterapijos paslaugų apimties, taikomų kineziterapijos priemonių, periodiškumo sprendžia kineziterapeutas.
7. Kineziterapijos paslaugos Globos namuose teikiamos individualiai (vienam pacientui) .
8. Individuali kineziterapijos paslauga apima:

8.1. objektyvų ir subjektyvų paciento ištyrimą;

8.2. kineziterapijos programos sudarymą ir vykdymą;

8.3. kineziterapijos poveikio vertinimą ir išvadų formulavimą;

8.4. paciento lūkesčių įvertinimą;

8.5. konsultavimą fizinio aktyvumo, sveikos gyvensenos, ergonomikos klausimais;

8.6. rekomendacijų teikimą dėl techninės pagalbos priemonių (pagal poreikį);

8.7. paciento atstovų mokymą ir konsultavimą;

8.8. individuali kineziterapijos paslauga trunka 30 minučių. Papildomai 10 minučių skiriama medicinos dokumentams užpildyti;

8.9.  nuotolinės kineziterapijos paslaugos trukmė yra 30 minučių; 

8.10. rekomenduojama, kad kineziterapeutas, dirbantis 1 etato krūviu, per 1 darbo dieną suteiktų:

8.11 ne mažiau kaip 6 paslaugų gavėjams individualias kineziterapijos paslaugas.
9. Suteikus kineziterapijos paslaugą, per dieną nuo paciento kreipimosi užpildoma forma Nr. 042/a „Kineziterapijos kortelė“, patvirtinta Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl Privalomų sveikatos statistikos apskaitos ir kitų tipinių formų bei Privalomų sveikatos statistikos ataskaitų formų patvirtinimo“, ir Elektroninės sveikatos paslaugų ir bendradarbiavimo infrastruktūros informacinėje sistemoje (toliau – ESPBI IS) užpildoma forma Nr. E025 „Ambulatorinio apsilankymo aprašymas“. Kineziterapeutas duomenis apie suteiktas paslaugas į ESPBI IS turi perkelti po kiekvieno paciento apsilankymo.  
10. Šias pareigas einantis darbuotojas vykdo šias funkcijas: 

10.1. Kineziterapeutas pagal kompetenciją teikia   pasiūlymus  globos namų sveikatos priežiūros padalinio vadovui.
10.2. Esant tarnybiniam būtinumui pavaduoja kitus globos namų darbuotojus pagal kompetencijas.
10.3. Vykdo kitus, vienkartinio pobūdžio, globos namų direktoriaus ir sveikatos priežiūros padalinio vadovo pavedimus.
10.4. Atsako už kineziterapijos veiklai naudojamą inventorių ir priemones, užtikrina jų saugų, taupų ir pagal paskirtį naudojimą, atlieka jų dezinfekciją po visų užsiėmimų.

10.5. Savo darbe vadovaujasi Kineziterapeuto pareigybės aprašymu, darbo tvarkos taisyklėmis, etikos kodeksu, tvarkomis, aprašais, įstaigos įsakymais  ir Kineziterapijos paslaugų teikimo reikalavimų aprašu patvirtintu Lietuvos Respublikos sveikatos apsaugos ministro 2022 m. birželio 1 d. įsakymu Nr. V-1034.
10.6 Vertina globos namų paslaugų gavėjų fizinę būklę, judėjimo galimybes, sveikatos problemas.
10.7. Sudaro individualius kineziterapijos planus, vykdo užsiėmimus, veda jų apskaitą ir rengia ataskaitas. 

10.8 Organizuoja ir vykdo rytinę grupinę mankštą paslaugų gavėjams, koordinuodamas veiklą su socialiniais darbuotojais, veda jos apskaitą ir rengia ataskaitas.

10.9. Teikia kineziterapijos paslaugas pagal gydytojų paskyrimus ir individualų planą, taikydamas atitinkamas kineziterapijos metodikas.

10.10. Propaguoja sveiką gyvenseną ir skatina paslaugų gavėjų savarankišką fizinį aktyvumą.
10.11. Stebi ir vertina gyventojų pažangą, koreguoja terapijos planus, tiksliai ir laiku pildo dokumentaciją.
10.12. Konsultuoja globos namų paslaugų gavėjus, jų artimuosius, globėjus ir darbuotojus apie fizinio aktyvumo naudą, saugų judėjimą.
10.13 Bendradarbiauja su gydytojais, slaugytojais, socialiniais darbuotojais ir kitais Įstaigos darbuotojais.
10.14. Laiku informuoja sveikatos priežiūros padalinio vadovą apie iškilusius konfliktus, nenumatytas situacijas ir pablogėjusią paslaugų gavėjo sveikatos būklę.

10.15. Užtikrina globos namų paslaugų gavėjų  saugumą kineziterapijos metu.

10.16. Nuolat kelia kvalifikaciją, domisi naujovėmis savo srityje.

10.17. Dalyvauja Globos namuose organizuojamuose susirinkimuose, pasitarimuose sveikatos priežiūros padalinio vadovo pavedimu ir/ar Globos namų direktoriaus pavedimu.
Susipažinau ir sutinku vykdyti: 

________________________________________________________________________________

Kineziterapiauto vardas, pavardė, parašas, data

 Socialinės globos namų direktorius pasilieka sau teisę šią pareiginę instrukciją keisti, papildyti ją, supažindindamas su pakeitimais darbuotoją.
